Yenna-as Muḥend U Caεban: -AA… Ah, rju awlidi, ah! A-t-a wanda i d-ufiγ ayennat-ik, da, a-t-a wanda i d-ufiγ aqecrur-ik, ala iγes-nni i d-yegran deg-k akk. A-t-a wanda i t-id-ufiγ, dγa tγaḍeḍ-iyi. Ruḥ ad txedmeḍ lxir i uqmayli! … Ɛennaγ γer Sidi Ɛebdelqader Ğilali armi i k-id-yerra γer ddunit, tura… ( Yesṭenṭen-as akkagi taqerruyt-is, yenna-as: ) -Ad txemmeḍ ciṭuḥ, ah! Acḥal n leqrun ayagi seg wasmi temmuteḍ? Anda ẓriγ nekkini andatent leḥwayeğ-ik, tura. Ur ḍmiεeγ ara ad iyi-terreḍ, ad iyi-terreḍ lxir. Bγiγ kan ad k-steqsiγ, lukan i k-yewwi Rebbi deg ubrid n ṣwab. Ad iyi-d-teḥkuḍ γef zik-nni γef listwaṛ, amek yella zik-nni? Γef tjaddit, γef liẓurijin-nneγ…